ਗਜਰੇਲਾ
ਗਜਰੇਲਾ,ਜਿਸ ਨੂੰ ਕਿ ਗਾਜਰਪਾਕ ਅਤੇ ਗਾਜਰ ਦਾ ਹਲਵਾ ਵੀ ਕਿਹਾ ਜਾਂਦਾ ਹੈ, ਇੱਕ ਖਾਣ ਵਾਲੀ ਖੁਸ਼ਕ ਮਿਠਾਈ ਹੈ। ਇਸਨੂੰ ਮੁੱਖ ਤੌਰ 'ਤੇ ਭਾਰਤੀ ਅਤੇ ਪਾਕਿਸਤਾਨੀ ਪੰਜਾਬ ਵਿੱਚ ਬਣਾਇਆ ਜਾਂਦਾ ਹੈ। ਇਸਨੂੰ ਬਣਾਉਣ ਲਈ ਗਾਜਰਾਂ ਨੂੰ ਕੱਦੂਕਸ ਕਰ ਕੇ ਇਸ ਵਿੱਚ ਪਾਣੀ, ਚੀਨੀ, ਅਤੇ ਦੁੱਧ ਨੂੰ ਵੱਡੇ ਭਾਂਡੇ ਵਿੱਚ ਪਾ ਕੇ ਲੰਬੇ ਸਮੇਂ ਲਈ ਅੱਗ ਤੇ ਸੇਕਿਆ ਜਾਂਦਾ ਹੈ। ਇਸ ਨੂੰ ਵਰਤਾਉਣ ਤੋਂ ਪਹਿਲਾਂ ਇਸ ਉੱਤੇ ਕਾਜੂ ਅਤੇ ਬਦਾਮ ਸਜਾਵਟ ਲਈ ਪਾਏ ਜਾਂਦੇ ਹਨ। ਇਸਨੂੰ ਮੁੱਖ ਤੌਰ 'ਤੇ ਭਾਰਤ ਅਤੇ ਪਾਕਿਸਤਾਨ ਵਿੱਚ ਦਿਵਾਲੀ, ਈਦ, ਹੋਲੀ ਅਤੇ ਰੱਖੜੀਆਂ ਦੇ ਤਿਓਹਾਰਾਂ ਤੇ ਬਣਾਇਆ ਜਾਂਦਾ ਹੈ। ਇਸਨੂੰ ਮੁੱਖ ਤੌਰ 'ਤੇ ਸਰਦੀਆਂ ਵਿੱਚ ਬਣਾਇਆ ਜਾਂਦਾ ਹੈ।